Държавен вестник, бр. 5, 2009 г., стр. 118

С Т Р .  118
Д Ъ Р Ж А В Е Н   В Е С Т Н И К
Б Р О Й  5
 (а) спорове, произтичащи от договори и
други спорове от частно правен характер, по
които Трибуналът е страна;
(b) спорове, свързани с лице, посочено в това
споразумение, което поради служебното му
положение се ползва с имунитет, ако този иму-
нитет не е бил отнет.
2. Всички спорове, възникнали в резултат на
тълкуването или прилагането на това споразу-
мение, се отнасят към арбитражен съд, освен
ако страните не са се споразумели за друг начин
за уреждане на спора. Ако между Трибунала и
държава-страна възникне спор, който не е бил
решен чрез консултации, преговори или друг
съгласуван начин за уреждане в продължение на
три месеца от предявяването на претенции от
една от страните по спора, той се отнася по ис-
кане на едната или другата страна към съвет от
трима арбитри: единият, посочен от Трибунала,
другият, посочен от държавата-страна, и трети-
ят, който е председател на съвета, се посочва от
първите двама арбитри. Ако едната или другата
страна не успее да посочи арбитър в продълже-
ние на два месеца от посочването на арбитър от
другата страна, Генералният секретар на Орга-
низацията на обединените нации прави посоч-
ването. Ако първите двама арбитри не успеят да
посочат трети арбитър до два месеца от посоч-
ването на първите двама арбитри, третият арби-
тър се посочва от Генералния секретар на Орга-
низацията на обединените нации по искане на
Трибунала или на държавата-страна.
Член 27
Подписване
Това споразумение е открито за подписване
от всички държави и остава открито за подпис-
ване в седалището на Организацията на обеди-
нените нации за срок от двадесет и четири ме-
сеца, считано от 1 юли 1997 г.
Член 28
Ратификация
Това споразумение подлежи на ратифици-
ране. Документите за ратификация се депози-
рат при Генералния секретар на Организация-
та на обединените нации.
Член 29
Присъединяване
Това споразумение остава открито за при-
съединяване от всички държави. Документите
за присъединяване се депозират при Генерал-
ния секретар на Организацията на обединени-
те нации.
Член 30
Влизане в сила
1. Това споразумение влиза в сила 30 дни
след датата на депозиране на десетия документ
за ратификация или присъединяване.
2. За всяка държава, която ратифицира или се
присъедини към споразумението след депозира-
нето на десетия документ за ратификация или
присъединяване, това споразумение влиза в сила
на тридесетия ден от депозирането на нейния
документ за ратификация или присъединяване.
Член 31
Временно прилагане
Държава, която възнамерява да ратифици-
ра или да се присъедини към това споразуме-
ние, може във всеки момент да уведоми депози-
таря, че ще прилага това споразумение времен-
но за период, който не е по-дълъг от две години.
Член 32
Ad hoc прилагане
Когато към Трибунала е отнесен спор в съ-
ответствие със Статута, всяка държава, която
не е страна по това споразумение и която е страна
по спора, може за целите и времетраенето на
съответното дело ad hoc да стане страна по това
споразумение чрез депозиране на документ за
приемане. Документите за приемане се депози-
рат при Генералния секретар на Организация-
та на обединените нации и влизат в сила от деня
на депозирането.
Член 33
Денонсиране
1. Държава-страна може да денонсира това
споразумение чрез писмено уведомление до
Генералния секретар на Организацията на обе-
динените нации. Денонсирането влиза в сила
една година след датата на получаването на
уведомлението, освен ако в самото уведомле-
ние не се посочва по-късна дата.
2. Денонсирането по никакъв начин не зася-
га задължението на която и да е държава-стра-
на да изпълнява всяко задължение, което е в
сила за нея, в съответствие с международното
право независимо от това споразумение.
Член 34
Депозитар
Депозитар на това споразумение е Генерал-
ният секретар на Организацията на обединени-
те нации.
Член 35
Автентични текстове
Текстовете на това споразумение на араб-
ски, китайски, английски, френски, руски и ис-
пански език са еднакво автентични.
В уверение на горното, долуподписаните,
надлежно упълномощени за това, подписаха
това споразумение.
Открито за подписване в Ню Йорк на първи
юли хиляда деветстотин деветдесет и седма
година в един оригинал на арабски, китайски,
английски, френски, руски и испански език.
104